Source: http://docplayer.fi/1949668-Savon-kuituverkko-oy-savon-kuitu-erityisehdot-01-07-2015.html
Timestamp: 2017-12-18 19:33:59+00:00
Document Index: 26387631

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'KKO ']

Savon Kuituverkko Oy / Savon Kuitu Erityisehdot - PDF
Savon Kuituverkko Oy / Savon Kuitu Erityisehdot
Download "Savon Kuituverkko Oy / Savon Kuitu Erityisehdot 01.07.2015"
Kaarlo Arto Sariola
1 Savon Kuituverkko Oy / Savon Kuitu Erityisehdot PALVELUN KÄYTTÄJÄLLE
2 Savon Kuituverkko Oy valokuituliittymän erityisehdot 1. Määrittely Näillä sopimusehdoilla määritellään sopimuksen kohteena olevan kiinteistön, rakennuksen, huoneiston tai vastaavan kohteen (jäljempänä Kohde) liittämisestä Savon Kuituverkko Oy:n (jäljempänä Yhtiö) kuituverkkoon. Kohteen alueella näissä ehdoissa tarkoitetaan sisäverkkoa ja tonttia, jossa Kohde sijaitsee. Kohteen liittämisellä tarkoitetaan tarvittavien johtojen ja/tai laitteiden asentamista, rakentamista tai vastaavaa tarvittavaa toimenpidettä Kohteeseen, millä mahdollistetaan Yhtiön kuituverkon käyttö Kohteesta. Näissä sopimusehdoissa Liittyjällä tarkoitetaan luonnollista henkilöä, joka kuluttajan tai yritysasiakkaan asemassa tekee sopimuksen Yhtiön kanssa tai oikeushenkilöä, joka on sopimussuhteessa Yhtiöön. 2. Kuituverkon palvelut Kuituverkkoliitynnän avulla Yhtiö tarjoaa Kohteessa olevan Liittyjän käyttöön kuituverkkoyhteyden. Kuituverkkoyhteyden avulla Kohde voidaan liittää nopeisiin tietoliikennepalveluihin. Yhtiö tarjoaa kuituverkon kautta sekä itse tuottamiaan että muiden palveluiden tuottajien tietoliikenne- ja viestintäpalveluja. Myös muiden operaattoreiden tarjoamien palveluiden välittäminen voi kuituverkossa olla mahdollista. Palveluiden välittämisestä sovitaan palvelukohtaisesti. Yhtiön tavoitteena on välittää palvelutuottajien palveluja avoimella palveluvalinnalla, jolloin Liittyjällä on mahdollisuus itse sähköisesti valita haluamansa palvelut. Yhtiön Kohteeseen toimittama kuituverkon liityntä mahdollistaa kulloisessakin palvelukuvauksessa tarkoitetut viestintäverkon palvelut. 3. Kiinteistötyyppiä koskevat erityisehdot a. Asunto-osakeyhtiö Asunto-osakeyhtiö voi valita seuraavista palvelutasoista kuituliitynnän osalta: a. Asunto-osakeyhtiö liittää kaikki Asunnot kuituverkkoon. Tällöin Asunto-osakeyhtiö on sopimussuhteessa Yhtiöön fyysisen liitynnän osalta. Asukkaan hankkiessa kuituverkon palveluja asukas tekee Palvelusopimuksen Yhtiön kanssa tai palveluja toimittavan kolmannen osapuolen kanssa. b. Asunto-osakeyhtiö tilaa edellisen lisäksi palveluja asukkaiden puolesta kaikille asukkailleen. Tällöin Asunto-osakeyhtiö on sopimussuhteessa Yhtiöön liitynnän ja valitsemiensa palveluiden osalta, Asuntoosakeyhtiö maksaa valitsemansa palvelut. Asukkaan hankkiessa muita kuituverkon palveluja asukas tekee Palvelusopimuksen Yhtiön kanssa. Liityntärajapinta on kohteen talojakamossa tai vastaavassa tilassa, jossa sisäjohtoverkon johdot tai sisäverkkoon kuuluvat asunto-osakeyhtiön laitteet liitetään Yhtiön kuituverkkoon. Kuituverkkoliittymän toimittamisen jälkeen Kohteen alueella sijaitsevien valokuitukaapelien omistus jää Yhtiölle, joka vastaa niiden normaalista huollosta ja ylläpidosta. Kiinteistön alueella tapahtuvista valokuitukaapelien ja sisäverkon siirroista, kunnostamisesta, uusimisesta tai mahdollisista vaurioista aiheutuvista kustannuksista vastaa kiinteistön omistaja. Jos Liittyjä toteuttaa kuituverkon liitynnän Kohteen alueella omatoimisesti Yhtiön antaman erillisen ohjeistuksen mukaisesti, tällöin valokuitukaapelin omistus on Liittyjällä. Liittyjä vastaa valokuitukaapelin kaikesta huollosta ja ylläpidosta. Kiinteistön alueella tapahtuvista valokuitukaapelien ja sisäverkon siirroista, kunnostamisesta, uusimisesta tai mahdollisista vaurioista aiheutuvista kustannuksista vastaa kiinteistön omistaja. Erikseen sovittaessa Yhtiö voi toteuttaa ja ylläpitää Asunto-osakeyhtiön sisäverkon. c. Asunto-osakeyhtiö sallii Yhtiön sijoittaa tekniset laitteet Kohteeseen ilman erillistä veloitusta. Asuntoosakeyhtiö edistää asukkaiden mahdollisuutta liittyä kuituverkon palvelujen käyttäjäksi. Asukkaan liittyessä kuituverkon palvelujen piiriin asukas tekee sopimuksen fyysisestä liitynnästä ja valitsemistaan palveluista. b. Omakotitalo Jos Liittyjä ei ole Kohteen (tässä omakotitalo tai hallinnanjakosopimuksella omistettu kiinteistö, jolloin kaikki palveluja käyttävät huoneistot ovat Liittyjiä) omistaja, hänen tulee, milloin Yhtiö katsoo sen tarpeelliseksi, hankkia Kohteen omistajan / omistajien kirjallinen suostumus liittymissopimuksen tekemiseen. Liityntärajapinta on Kohteen talojakamossa tai vastaavassa tilassa, jossa sisäjohtoverkon johdot tai sisäverkkoon kuuluvat Liittyjän laitteet liitetään Yhtiön kuituverkkoon. Kuituverkkoliittymän toimittamisen jälkeen Kohteen alueella sijaitsevien valokuitukaapelien omistus jää Yhtiölle, joka vastaa niiden normaalista huollosta ja ylläpidosta. Kiinteistön alueella tapahtuvista valokuitukaapelien ja sisäverkon siirroista, kunnostamisesta, 2
3 uusimisesta tai mahdollisista vaurioista aiheutuvista kustannuksista vastaa kiinteistön omistaja. Jos Liittyjä toteuttaa kuituverkon liitynnän Kohteen alueella omatoimisesti Yhtiön antaman erillisen ohjeistuksen mukaisesti, tällöin valokuitukaapelin omistus on Liittyjällä. Liittyjä vastaa valokuitukaapelin kaikesta huollosta ja ylläpidosta. Kiinteistön alueella tapahtuvista valokuitukaapelien ja sisäverkon siirroista, kunnostamisesta, uusimisesta tai mahdollisista vaurioista aiheutuvista kustannuksista vastaa kiinteistön omistaja. 4. Liittymismaksu ja käyttömaksu Liittymismaksu Liittyjä suorittaa Yhtiölle hinnaston mukaisen liittymismaksun. Jos runkoverkon rakentaminen alueelle, jolle tilattu liittymä tulisi toimittaa, peruuntuu asiakkaasta riippumattomista syistä, Yhtiö on velvollinen palauttamaan Liittyjälle liittymismaksun ilman korkoa. Jos Liittyjä irtisanoo sopimuksen ennen kuituverkkoliitynnän toimittamista Kohteen alueelle, niin ennakkoon laskutettua osuutta liittymismaksusta ei palauteta. Käyttömaksu Yhtiö laskuttaa kuituverkon liitynnästä (fyysisestä liitynnästä ja hinnaston mukaisesta peruspalvelusta) kuukausittaista maksua joko erillisellä laskulla tai muiden palveluiden laskuttamisen yhteydessä. Irtisanominen Sopimus on voimassa liittymismaksullisessa liitynnässä allekirjoittamisesta alkaen toistaiseksi, ellei muuta ole sovittu. Tämä sopimus voidaan päättää molemminpuolisesti yhden (1) kuukauden irtisanomisajalla. Määräaikaista sopimusta ei voi irtisanoa päättymään kesken sopimuskauden. Siirrettävyys Liittyjällä on oikeus siirtää sopimuksen mukaiset oikeutensa ja velvollisuutensa Kohteen uudelle omistajalle tai haltijalle edellyttäen, että: Siirronsaaja kirjallisesti sitoutuu Liittyjän velvoitteisiin, Yhtiö on saanut selvityksen siirrosta ja saataviensa maksamisesta, Siirronsaaja muuten täyttää näissä sopimusehdoissa Liittyjälle asetettavat edellytykset, ja Kaikki aikaisempaan omistukseen liittyvät maksut on suoritettu. 5. Yleiset ehdot a. Kuituverkkoon liittäminen Yhtiö rakentaa Kohteeseen kuituverkon liitynnän asentaen Kohteeseen tai muuhun teknisesti tarkoituksenmukaiseen paikkaan tarvittavat kaapelit ja/tai laitteet. Kuituverkon liityntä pyritään rakentamaan niin, ettei siitä aiheudu tarpeetonta haittaa Kohteelle. Kuituverkon liitynnän rakentaminen ja liittäminen edellyttävät kaikissa tapauksissa, että rakentamiselle ja liittämiselle on olemassa kaikki tarvittavat maanomistajan tai viranomaisen myöntämät luvat. Siltä osin kun edellytetään lupien tai muiden suostumusten hakemista muulle kuin Liittyjän omistamalle tai muuten hallinnoimalle alueelle, vastaa lupien hakemisesta ja siitä aiheutuvista kustannuksista Yhtiö. Muuten lupien ja suostumusten hakemisesta ja tästä aiheutuvista kustannuksista vastaa Liittyjä. Kuituverkon liitynnän kaapeleiden ja/tai muiden laitteiden sijainti sovitaan yhdessä molempien kannalta tarkoituksenmukaisimmalla tavalla. Yhtiö vastaa asennettaville kaapeleille ja laitteille tarvittavista kaivannoista ja niiden peittämisestä Kohteen ulkopuolisilla alueilla, ellei toisin ole kirjallisesti sovittu. Kohteen liittämisessä Yhtiön kuituverkkoon edellytetään lisäksi, että Kohteen sisäverkko laitteineen ja olosuhteineen on sellaisessa kunnossa, että se on asianmukaisesti liitettävissä Yhtiön kuituverkkoon. Yhtiöllä ei ole vastuuta sisäverkon tai muiden Liittyjän omistuksessa tai vastuulla olevien laitteistojen ja tarvikkeiden toiminnasta tai huollosta. Yhtiö ja Liittyjä voivat erikseen ja erillistä korvausta vastaan sopia sisäverkon ja Liittyjän vastuulla olevien laitteiden saattamisesta kuituverkkoon liittymisen kannalta asianmukaiseen kuntoon. Liittyjä järjestää Yhtiölle korvauksetta esteettömän pääsyn kytkentätyön edellyttämiin tiloihin ja huoneistoihin tai muihin tarvittaviin paikkoihin Kohteessa. Liittyjä on velvollinen saattamaan Kohteen sisäverkon sekä muut Liittyjän vastuulla olevat laitteet sopimuksen edellyttämään toimintakuntoon ennen Kohteen kytkentää. Sopijapuolet sopivat yhdessä arvioidusta kytkentäajankohdasta. Jos arvioitu kytkentäajankohta muuttuu, tulee Yhtiön ilmoittaa siitä Liittyjälle ja mainita samalla myöhästymisen syy ja arvioitu uusi toimitusaika. Jos Kohteen kytkeminen viivästyy Liittyjän vastuulla olevasta syystä, alkaa Liittyjän maksuvelvollisuus sovitusta alkuperäisestä kytkentäajankohdasta. 3
4 Jos Yhtiön tai Liittyjän tietoon tulee ennen liittämistä kolmanteen tahoon liittyvä seikka, joka estää liittämisen sovittuna ajankohtana, tästä on ilmoitettava välittömästi toiselle sopijapuolelle liittämisajankohdan yhdessä tehtävää tarkistamista varten. Tällaiset seikat voivat koskea muun muassa sitä, ettei maanomistaja tai viranomainen myönnä johdon tai muun tarpeellisen laitteen rakentamisessa tarpeellista maankäyttöä tai johdon tai rakennelman sijoittamista koskevaa lupaa. Mikäli esimerkiksi puuttuvat luvat estävät rakentamisen tai kohteen liittämisen ja lupien puuttuminen on johtunut Liittyjästä, on Yhtiöllä oikeus olla rakentamatta tai liittämättä kohdetta. Tällöin Liittyjä on velvollinen korvaamaan Yhtiölle aiheutuneet kustannukset. Osapuolet pyrkivät kuitenkin kaikin tavoin varmistamaan, että tarvittavat luvat ovat olemassa ennen kuin Yhtiö ryhtyy toimenpiteisiin kuituverkon rakentamiseksi ja Kohteen liittämiseksi. b. Liittyjän oikeudet, vastuut ja velvollisuudet Kuituliityntä toimitetaan kuluttaja-asiakkaalle vain yksityiseen käyttöön, eikä Liittyjällä ole oikeutta jakaa liityntää, eikä siihen mahdollisesti sisältyviä tai lisänä hankittuja palveluita muille, eikä käyttää liityntää kaupalliseen tarkoitukseen. Liittyjä sitoutuu vastaamaan sisäverkon ja muiden Liittyjän omistuksessa ja vastuulla olevien laitteiden pysymisestä sopimuksen edellyttämässä kunnossa. Liittyjä vastaa siitä, että sisäverkko ja muut laitteet eivät aiheuta häiriötä kuituverkon liitynnälle, sen palveluille tai radio- tai muulle tietoliikenteelle. Huoneistossa sijaitseva päätelaite koteloineen on Liittyjän omaisuutta ja vastuulla ellei kirjallisesti ole toisin sovittu. Yhtiöllä on edellä sanotusta huolimatta oikeus päätelaitteen konfigurointiin (päätelaitteen asetusten määrittely) niin kauan kuin päätelaite on liitettynä Yhtiön tarjoamiin palveluihin. Liittyjällä ei ole oikeutta estää Yhtiön hallinnointia omilla konfiguroinneillaan. Mikäli Liittyjä muuttaa päätelaitteen konfiguraation ja näin estää palveluiden toimittamisen ja hallinnoinnin, on Liittyjä velvollinen korvaamaan Yhtiölle toimenpiteet, jotka Yhtiö tekee tilanteen palauttamiseksi ennalleen. Yhtiölle ei synny hyvitys tai korvausvelvollisuutta, mikäli palveluiden käyttö on estynyt Liittyjän päätelaitteeseen tekemien muutosten johdosta. Liittyjä huolehtii kustannuksellaan oman sisäverkon ja tarvittavien laitteiden kunnostamisesta, uusimisesta tai uuden rakentamisesta. Liittyjän tulee näissä töissä käyttää ammattitaitoista henkilökuntaa tai muuta pätevöitynyttä toimijaa. Yhtiö voi tarjota palveluitaan edellä mainittujen töiden suorittamiseksi Yhtiön hinnaston mukaisesti. Liittyjä järjestää korvauksetta Yhtiölle esteettömän pääsyn tarvittavan ylläpidon ja huollon vaatimiin tiloihin ja alueisiin. Liittyjä eli kiinteistön omistaja tai haltija antaa Yhtiölle oikeuden käyttää tontin tai muun kiinteistön aluetta tarvittavien maansiirto- ja kaivuutoimenpiteiden tai muiden valokuituliittymän kannalta tarpeellisten toimenpiteiden suorittamiseksi (esim. kuituverkon käyttöön ja kunnossapitoon liittyvät toimenpiteet). Mikäli Liittyjä ei ole kiinteistön omistaja, ja toimenpide edellyttää kiinteistön omistajan lupaa, sitoutuu Liittyjä hankkimaan tarvittavan luvan kiinteistön omistajalta. Mikäli normaalista asennuksesta poikkeavia kustannuksia ilmenee, (esimerkiksi kuitukaapelin haaroitus tontilla kahteen eri kiinteistöön) on Yhtiöllä oikeus periä ylimääräiset kustannukset kiinteistön omistajalta. Kiinteistön omistaja on vahinkojen välttämiseksi velvollinen merkitsemään huolellisesti kiinteistön alueella sijaitsevan muun infran, kuten vesi-, sähkö- ja muut asennukset, joista kiinteistön omistaja on itse vastuussa. Yhtiö ei vastaa kiinteistöllä asennuksesta mahdollisesti aiheutuvista vahingoista istutuksille, pihateille, nurmikolle tai maassa jo oleville johdoille, putkille tai muulle vastaavalle omaisuudelle. c. Yhtiön oikeudet ja velvollisuudet Yhtiö huolehtii tämän sopimuksen mukaisesta toiminnastaan ja pyrkii ylläpitämään kuituverkon liittymän mahdollisimman hyvätasoisena ja häiriöttömänä. Vian ilmetessä Yhtiö ryhtyy tehokkaisiin toimenpiteisiin verkkonsa korjaamiseksi. Toiminnan luonteesta johtuen kuituverkossa saattaa kuitenkin esiintyä katkoksia ja toimintahäiriöitä. Yhtiö vastaa hallitsemansa ja sen vastuulla olevan kuituverkon normaalista ylläpidosta ja huollosta. Liittyjä ja Yhtiö voivat lisäksi tehdä erillisen sopimuksen sisäverkon ja liittyjän laitteiden ylläpidosta, huollosta ja suunnittelusta. Yhtiöllä on oikeus korvauksetta rakentaa Kohteeseen ja ylläpitää siellä tarpeelliset kuituverkon osat. Niitä voidaan tarvittaessa lisätä tai muuttaa, jos kuituverkon käyttö, huolto tai laajentaminen tätä edellyttää. Liittyjä varaa liitynnän toteuttamisen mahdollisesti edellyttämille aktiivilaitteille tilan ja luovuttaa tarvittavan sähkövirran veloituksetta Kohteen sähköverkosta tarvittaville aktiivilaitteille. Liittyjä järjestää korvauksetta Yhtiölle esteettömän pääsyn ylläpidon ja huollon vaatimiin tiloihin. Yhtiöllä on oikeus rakentaa kuituverkkoa Kohteen kautta muihin kiinteistöihin tai niitä vastaaviin kohteisiin, jos on tarkoituksenmukaista, että viereinen tai 4
5 muu lähellä oleva kiinteistö tai sitä vastaava kohde liitetään tällä tavalla Yhtiön kuituverkkoon. Yhtiö vastaa tällaisista toimenpiteistä aiheutuvista kustannuksista. Kuituverkon huoltotyöt tehdään Yhtiön säännöllisenä työaikana. Kuituverkon kiireelliset korjaukset ja häiriöiden ensiapuluonteinen poistaminen hoidetaan mahdollisuuksien mukaan välittömästi Yhtiön palvelutasoluokituksen mukaisesti. Sopimuksen päättymisen johdosta Yhtiö sulkee Kohteen kuituliitynnän, ellei pakottavasta lainsäädännöstä muuta johdu. Yhtiöllä on aina oikeus ilman korvausvelvollisuutta irtikytkeä kuituverkon liityntä ja Kohde Yhtiön kuituverkosta, jos Liittyjän toimista tai Liittyjän kuituverkkoon liittämistä laitteista, niiden viallisuudesta tai puutteellisuudesta aiheutuu merkittävää haittaa kuituverkon tai muun viestintäverkon toiminnalle tai muulle sähköiselle viestinnälle tai tietoliikenteelle tai jos kohteen sisäverkon tai sen osan irtikytkeminen kuituverkosta on välttämätöntä yleisen järjestyksen ja turvallisuuden vaatiman tietoliikenteen mahdollistamiseksi tai Yhtiöllä on painavia syitä epäillä kuituverkon kautta tarjottavaa palvelua käytettävän tämän sopimuksen, palvelukohtaisen sopimuksen, lain tai hyvän tavan vastaiseen toimintaan eikä Liittyjä ole ilmoituksen jälkeenkään ryhtynyt asiassa toimenpiteisiin. Kiireellisessä tapauksessa on Yhtiöllä oikeus irtikytkeä liityntä ja Kohde kuituverkosta ilman ennalta annettua ilmoitusta. Yhtiöllä on sopimuksen voimassaolon päättymisestä huolimatta oikeus edelleen ylläpitää korvauksetta Kohteen alueella sopimuksen voimassaoloaikana sijoitetut kuituverkon osat. Yhtiöllä on oikeus siirtää sopimukseen perustuvat oikeutensa ja velvollisuutensa kolmannelle osapuolelle. Yhtiö ilmoittaa kirjallisesti asiasta Liittyjälle hyvissä ajoin ennen siirtoa. d. Maksuehdot Lainsäädännöstä tai viranomaisen päätöksestä tai viranomaisen tulkinnasta johtuvat kustannusmuutokset, joiden peruste on syntynyt sopimukseen johtaneen tarjouksen antamisen tai muussa tapauksessa sopimuksen allekirjoittamisen jälkeen ja ennen kytkentäajankohtaa taikka joita ei ole tarjousta tai vastaavasti sopimusta tehtäessä voitu ottaa huomioon ja jotka ovat sopimuksen käsittämään työhön välittömästi ja olennaisesti vaikuttavia, otetaan huomioon liittymismaksua lisäävänä tai vähentävänä tekijänä. Liittymismaksun maksuaika on neljätoista (14) päivää laskun päiväyksestä lukien. Yhtiön lähettämän erillisen laskun maksuaika on neljätoista (14) päivää laskun päiväyksestä. Mikäli maksu laskutetaan Yhtiön palveluiden laskuttamisen yhteydessä, määräytyy laskutusrytmi ja maksuaikataulu palveluiden laskutuksen mukaisesti. Huomautusaika on seitsemän (7) päivää. Laskua koskevissa erimielisyystapauksissa on riidaton osa maksettava viimeistään laskun eräpäivänä. Viivästyskorkoa peritään voimassa olevan korkolain mukaisesti, ellei toisin ole laskuun merkitty tai muulla tavoin kirjallisesti sovittu. Liittyjä on velvollinen maksamaan saatavien mahdolliset käsittely- ja perimismaksut. Tämän sopimuksen purku Liittyjästä johtuvista syistä, irtisanominen tai liittymän irtikytkeminen ei vapauta Liittyjää suorittamasta tämän sopimuksen mukaisia saatavia. Palvelun uudelleen avaamisesta peritään hinnaston mukainen toimenpidemaksu. Jos Liittyjän tämän sopimuksen mukaiset riidattomat maksut viivästyvät neljätoista (14) päivää eräpäivästä eikä maksusuoritus tapahdu kirjallisen maksukehotuksen jälkeenkään neljäntoista (14) päivän kuluessa, on Yhtiöllä oikeus korvausvelvollisuudetta purkaa sopimus joko kokonaan tai palvelukohtaisesti ja sulkea Kohde Yhtiön kuituverkosta.. e. Vastuunrajoitukset ja ylivoimainen este Yhtiö vastaa vain viivästyksestä tai virheestä aiheutuneista välittömistä vahingoista, jollei pakottavasta lainsäädännöstä muuta johdu. Yhtiö ei ole velvollinen korvaamaan välillisiä vahinkoja. Välillisinä vahinkoina pidetään muun muassa saamatta jäänyttä tuloa tai voittoa, informaation katoamista tai viivästymistä sekä niistä johtuvat seuraukset ja Liittyjän mahdollisesti kolmannelle maksamat vahingonkorvaukset. Vahingonkorvausvastuun enimmäismäärä on yhteisömuotoisen Liittyjän ennen vahingon aiheutumista Yhtiölle tästä sopimuksesta maksama kolmen (3) kuukauden maksuja vastaava summa. Jos sopimusehdon noudattamisen estää tai sitä viivästyttää ylivoimainen este, sopijapuoli vapautuu sopimusehdon noudattamisesta esteen keston ajaksi. Ylivoimaisena esteenä pidetään muun muassa sotaa, pakko-ottoa tai takavarikkoa julkiseen tarpeeseen, tuonti- tai vientikieltoa, työselkkausta, luonnonilmiötä, ukonilmaa, myrskyä, tulta, ulkopuolisen aiheuttamaa kaapeli- tai vastaavaa vahinkoa, tulvaa tai vesivahinkoa, sähköverkosta tulevaa ylijännitettä, energian tai muun olennaisen raaka-aineen toimituksen keskeytystä, sellaista kolmannesta johtuvaa seikkaa, joka on sopijapuolista riippumaton taikka muuta syytä, jota sopijapuoli ei ole tätä sopimusta tehdessään voinut ottaa huomioon eikä voi estää tai voittaa sen vaikutusta. Esteestä ja sen päättymisestä on mahdollisuuksien mukaan ilmoitettava toiselle sopijapuolelle viipymättä. 5
6 f. Yhtiön oikeus ehtojen muutoksiin Yhtiöllä on oikeus tehdä näihin sopimusehtoihin ja perittäviin maksuihin muutoksia noudattaen niitä edellytyksiä, jotka on asetettu Yhtiön kuluttaja- ja yritysasiakkaille tarkoitetuissa yleisissä sopimusehdoissa. Sen estämättä, mitä edellä on mainittu muutoksista sopimusehtoihin, mikäli muutos perustuu viranomaisen määräykseen tai lainsäädännön tai viranomaismääräysten muutokseen, on Yhtiöllä oikeus muuttaa maksuja ja ehtoja, jolloin muutokset tulevat voimaan Liittyjän ja Yhtiön välillä edellä mainitun muutoksen tullessa voimaan. Mainitusta syystä johtuvasta muutoksesta johtuen Liittyjällä ei ole oikeutta irtisanoa tätä sopimusta päättymään muutoksen tullessa voimaan. Yhtiö pyrkii mahdollisuuksien mukaan tiedottamaan Liittyjille näistä muutoksista tiedon niistä saatuaan. 9. Ehtojen voimassaolo Nämä erityisehdot ovat voimassa alkaen ja ovat voimassa toistaiseksi. Nämä erityisehdot korvaavat voiman tulleet Savon Kuidun erityisehdot. Näitä ehtoja sovelletaan myös ennen niiden voimaantuloa tehtyihin sopimuksiin ehtojen voimaantulosta alkaen. Sopimusehdot ovat saatavissa Savon Kuidulta maksutta. SAVON KUITUVERKKO OY Puijonkatu 29 B, Kuopio asiakaspalvelu y-tunnus Muut ehdot Tähän sopimukseen sovelletaan lisäksi soveltuvin osin Yhtiön yleisiä sopimusehtoja kuluttaja- ja yritysasiakkaille. Mikäli nämä ehdot ovat ristiriidassa Yhtiön yleisten sopimusehtojen kanssa, sovelletaan ensisijaisesti näitä sopimusehtoja. 7. Sopimuksen irtisanominen Yhtiöllä on lisäksi oikeus purkaa tämä sopimus, mikäli Liittyjä on olennaisesti rikkonut tämän sopimuksen ehtoja, eikä huomautuksesta huolimatta ole kohtuullisessa Yhtiön asettamassa ajassa korjannut menettelyään. Lisäksi Yhtiöllä on oikeus purkaa sopimus, mikäli Liittyjä on todettu maksukyvyttömäksi, haettu selvitystilaan, liittyjä on hakenut yrityssaneeraukseen tai jättänyt konkurssihakemuksen. Liittyjän osalta, joka on kuluttajan asemassa, on edellä sanotusta huolimatta oikeus irtisanoa tämä sopimus päättymään noudattaen yhden (1) kuukauden irtisanomisaikaa, mikäli Liittyjää on todisteellisesti kohdannut ns. sosiaalinen suorituseste, kuten mm. omasta syystään johtumaton työttömyys, sairaus tai muuhun niihin verrattava syy, joka estää Liittyjää suorittamasta sopimusvelvoitteitaan ja olemasta sopimussuhteessa Yhtiöön. 8. Erimielisyyksien ratkaiseminen Sopimukseen perustuvat erimielisyydet pyritään sopimaan neuvotteluteitse. Erimielisyydet, joita ei saada neuvotteluteitse sovituiksi, voidaan saattaa Yhtiön kotipaikan yleisen alioikeuden ratkaistaviksi. Kuluttajalla on oikeus nostaa kanne vakituisen asuinpaikkansa käräjäoikeudessa ja saattaa erimielisyys kuluttajavalituslautakunnan ratkaistavaksi. 6